Νίκος Παπαδόπουλος (προπονητής)

Ο Νίκος Παπαδόπουλος του Άβελ (Κιλκίς, 5 Οκτωβρίου 1971) είναι Έλληνας προπονητής ποδοσφαίρου και παλαίμαχος ποδοσφαιριστής που αγωνιζόταν ως αμυντικός, με πολυετή θητεία στην Α΄ Εθνική Κατηγορία.

 Ποδοσφαιριστής 
Ξεκίνησε το ποδόσφαιρο από τον Κιλκισιακό και ακολούθησε από το 1989 έως το 1999 ο ΟΦΗ. Στη συνέχεια και μέχρι το 2004 αγωνίστηκε στον Άρη Θεσσαλονίκης, όπου διετέλεσε αρχηγός. Ακολούθως θήτευσε στην Ξάνθη, στον Απόλλωνα Καλαμαριάς, στον Εργοτέλη, στον Αγροτικό Αστέρα, στον Θερμαϊκό και ξανά στην Καλαμαριά, όπου ολοκλήρωσε την ποδοσφαιρική του σταδιοδρομία. 
Αξιοσημείωτη στιγμή στην καριέρα του αποτέλεσε το γκολ που πέτυχε για τον Άρη με απευθείας εκτέλεση φάουλ στο 94ο λεπτό στον εντός έδρας αγώνα με την Περούτζια για το κύπελλο ΟΥΕΦΑ της περιόδου 2003-04, ισοφαρίζοντας το σκορ σε 1-1 και διατηρώντας έτσι το εντός έδρας αήττητο της ομάδας στις ευρωπαϊκές διοργανώσεις.

 Προπονητής 
Ως προπονητής ξεκίνησε το 2009 από τον Θερμαϊκό. Δεύτερος σταθμός του υπήρξε η Ξάνθη την περίοδο 2010-11 και στο πρώτο του πέρασμα από τη μεγάλη κατηγορία η ομάδα του κατέλαβε την 9η θέση του βαθμολογικού πίνακα. Το καλοκαίρι του 2011 βρέθηκε στον πάγκο του Ολυμπιακού Λευκωσίας, ο οποίος την προηγούμενη χρονιά βρέθηκε στις υψηλές θέσεις της βαθμολογίας και όλοι ανέμεναν κάτι αντίστοιχο, όμως στα μισά του πρωταθλήματος απομακρύνθηκε και λίγες ημέρες αργότερα ανέλαβε την τεχνική ηγεσία του Εθνικού Άχνας τερματίζοντας στην 9η θέση, μια πάνω από την προηγούμενη ομάδα του τον Ολυμπιακό. Το καλοκαίρι του 2012 έκανε προετοιμασία με τον Εθνικό, αλλά απομακρύνθηκε έχοντας μέχρι τον Νοέμβριο σε 10 αγωνιστικές, έξι ήττες και μόλις τέσσερις ισοπαλίες. Τον Δεκέμβριο επέστρεψε στην Ελλάδα για λογαριασμό της Καβάλας, τέσσερις μήνες αργότερα όμως αποχώρησε. Τον Οκτώβρη του 2013 ανέλαβε την Παναχαϊκή, η οποία τερμάτισε στην 6η θέση και δεν έπιασε τον στόχο της που ήταν τα play-off, αποχωρώντας με το τέλος της κανονικής περιόδου του πρωταθλήματος. 

Την ίδια χρονική στιγμή ο Ηρακλής Θεσσαλονίκης κατάφερε να μπει στα play-off με προπονητή τον Γκιγιέρμο Όγιος έχοντας ένα εντυπωσιακό σερί εννέα νικών, το οποίο όμως δεν συνεχίστηκε στο ξεκίνημα των play-off, έχοντας μόνο μία νίκη στους τρεις πρώτους αγώνες, με αποτέλεσμα να αντικατασταθεί από τον Νίκο Παπαδόπουλο,Νέος προπονητής στον Ηρακλή, www.star.gr ο οποίος στη συνέχεια του μίνι πρωταθλήματος είχε ως απολογισμό 2 νίκες, 6 ισοπαλίες και 3 ήττες. Την επόμενη περίοδο 2014-15 ο Νίκος Παπαδόπουλος πανηγύρισε την άνοδο στη Super League κατακτώντας την πρωτιά στον 2ο όμιλο, καταλαμβάνοντας τελικά τη 2η θέση στα play-off, τερματίζοντας πίσω από την ΑΕΚ, ενώ εντυπωσιακή υπήρξε η πορεία της ομάδας και στον θεσμό του κυπέλλου, φτάνοντας μέχρι τα ημιτελικά. Την περίοδο 2015-16 με την επιστροφή του συλλόγου στην πρώτη τη τάξει κατηγορία ο ίδιος παρέμεινε στην τεχνική ηγεσία του, τερματίζοντας στη 12η θέση με απολογισμό 8 νίκες, 11 ισοπαλίες και 11 ήττες, συμπληρώνοντας 93 παρουσίες στον πάγκο του "Γηραιού", ρεκόρ που τον κατατάσσει δεύτερο στον σχετικό πίνακα, πίσω απ' τον Τάις Λίμπρεχτς. Παρά τα σοβαρά οικονομικά προβλήματα του συλλόγου ο ίδιος αποφάσισε να παραμείνει και την επόμενη χρονιά, τελικά όμως τον Οκτώβριο του 2016 αποχώρησε.

Τον Ιανουάριο του 2017 ήρθε σε συμφωνία με τον ΟΦΗ,Επίσημα ο Νίκος Παπαδόπουλος στον πάγκο του ΟΦΗ, www.sport-fm.gr επιστρέφοντας στον σύλλογο έπειτα από 18 ολόκληρα χρόνια, όταν είχε αποχωρήσει ως ποδοσφαιριστής. Καταφέρνει να εξασφαλίσει την άνοδο της ομάδας της Κρήτης στην Σούπερ Λίγκακαι αποχωρεί έπειτα από συνεχόμενα ανεπιτυχή αποτελέσματα τον Δεκέμβρη του 2018.

Το καλοκαίρι του 2019 αναλαμβάνει τον Απόλλων Σμύρνης απ'όπου αποχωρεί τον ερχόμενο Φλεβάρη.

Τον Οκτώβριο του 2020 ανέλαβε πρώτος προπονητής στην ομάδα της Παναχαϊκής. Στις 23 Φεβρουαρίου 2021, Η Παναχαϊκή ανακοίνωσε το τέλος της συνεργασίας της με τον Νίκο Παπαδόπουλο εξαιτίας της μέτριας πορείας της ομάδας Παναχαϊκή: Τέλος ο Νίκος Παπαδόπουλος.  

Δύο μέρες αργότερα ανέλαβε την τεχνική ηγεσία της Π.Α.Ε. Χανιά Χανιά: Ανέλαβε και επίσημα ο Νίκος Παπαδόπουλος για να αποχωρήσει στις 16 Μαίου 2022 Τέλος ο Νίκος Παπαδόπουλος από τα Χανιά. 

Τον Αύγουστο του 2022 ανέλαβε την Εθνική Ελλάδας Κ21 Ο Νίκος Παπαδόπουλος νέος προπονητής της Εθνικής Ελπίδων.

Στις 20 Μαϊου του 2024 ανέλαβε ως υπηρεσιακός προπονητής την Εθνικής Ελλάδας για δύο φιλικά παιχνίδια της (Γερμανία, Μάλτα) μετά την απόφαση της ΕΠΟ να απομακρυνθεί από τον πάγκο της ο Γκουστάβο Πογέτ

 Παραπομπές 

 Πηγές 
 Ανδρέας Μπόμης, "Αλμανάκ 1991" (Έκδοση περιοδικού "Εικόνες", 1991)
 Προφίλ στο soccerway 
 Προφίλ στο transfermarkt
 Διεθνής ποδοσφαιρική ιστοσελίδα
 Γεώργιος Παγιωτέλης, "Το Έπος της Α΄ Εθνικής", ένθετη έκδοση στο περιοδικό "Οι Παγκόσμιοι" (Κλεομένης Γεωργαλάς Ε.Π.Ε., τεύχη ετών 1994-1998)
 "40 ΧΡΟΝΙΑ ΠΟΔΟΣΦΑΙΡΟ & ΠΡΟ-ΠΟ" (έκδοση-προσφορά της εφημερίδας "Προπόραμα", 2000)

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Α.Ο. Κιλκισιακού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Εργοτέλη
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Εθνικού Άχνας
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Εθνικής Ελλάδας ανδρών U21
Κατηγορία:Προπονητές ποδοσφαίρου Λεβαδειακού
Κατηγορία:Προπονητές Σούπερ Λιγκ Ελλάδας